== Teorier ==
Der er blevet fremlagt en række forskellige teorier om krigen mellem aser og vaner, hvoraf nogle af de mest kendte kort beskrives her nedenfor. Det er dog ikke alle, der fortsat nyder udbredt støtte.
 
;Gullveig/Heiðr og Freja
En meget stor del af forskerne opfatter skikkelsen Gullveig/Heiðr som identisk med vanegudinden Freja.<ref name=GRUNDY62>Grundy (1998:62).</ref> En konklusion, der hovedsageligt er baseret på sammenligninger mellem den måde, Gullveig/Heiðr bruger sejd i ''Völuspá'' og beskrivelsen af hvordan Freja introducerer sejdkunsten for aserne i ''Heimskringla''.<ref name=LINDOW51-53/> Denne teori er siden blevet brugt som grundlag for endnu en teori om, at det var hendes negative indflydelse på aserne, som medførte krigen.<ref name=LINDOW51-53/>
Folkeminde